જામનગરના એક જાણીતા ઉદ્યોગપતિના પુત્રો દ્વારા સંચાલિત બ્રાસપાર્ટની પેઢી સામે કરાયેલો ૬૦ લાખનો દાવો નવ ટકા વ્યાજ સાથે જામનગરની અદાલતે મંજૂર કર્યો છે. આ કેસની જાણવા મળતી વિગતો અનુસાર, જામનગરમાં બ્રાસપાર્ટના વ્યવસાય સાથે સંકળાયેલ પેઢી રાજદીપ બ્રાસ ઇન્ડસ્ટ્રીઝ જેના ભાગીદાર રાજેશ ગોરધનદાસ નંદા છે. તેઓએ તેમના પુત્રના જાણીતા એવા ધૈર્ય ઓવરસીઝના ભાગીદારો કેતુલ દિનેશભાઇ ચાંગાણી, અંકિત દિનેશભાઇ ચાંગાણી કે જેઓ જીઆઇડીસી ફેસ-ર ના પ્રમુખ દિનેશભાઇ ચાંગાણીના પુત્રો થાય છે તેમની સાથે સંબંધ અને વિશ્વાસ અન્વયે ધૈર્ય ઓવરસીઝ પેઢીમાં નાણાંની જરૂરિયાત હોવાથી અને તાત્કાલિક ઇમ્પોર્ટ કરેલ બ્રાસપાર્ટના કન્ટેનટર માટે રૂા.૪પ લાખની રકમ મેળવી હતી. ત્યારબાદ તે હિસાબ થતા કુલ લેણી રકમ રૂા.૬૦ લાખ પેટે જુદી રકમના ચેકો ધૈર્ય ઓવરસીઝના ભાગીદારોએ સહી કરી રાજદીપ બ્રાસ ઇન્ડસ્ટ્રીઝ જોગ આપેલ હતા.